Document ID: 32004R1500

KOMISIJAS REGULA (EK) Nr. 1500/2004
(2004. gada 24. augusts)
par to, ka tiek pārtraukta jūrasmēļu zveja ar kuģiem, kas kuģo ar Zviedrijas karogu
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1993. gada 12. oktobra Regulu (EEK) Nr. 2847/93, ar ko izveido kontroles sistēmu, kas piemērojama Kopējai zivsaimniecības politikai (1), un jo īpaši tās 21. panta 3. punktu,
tā kā:
(1)
Jūrasmēļu kvotas 2004. gadam paredzētas Padomes 2003. gada 19. decembra Regulā (EK) Nr. 2287/2003, ar kuru 2004. gadam nosaka zvejas iespējas un ar to saistītos nosacījumus attiecībā uz dažu zivju krājumiem un zivju krājumu grupām, ko piemēro Kopienas ūdeņos un Kopienas kuģiem tajos ūdeņos, kur noteikti nozvejas ierobežojumi (2).
(2)
Lai nodrošinātu to, ka tiek ievēroti noteikumi, kas attiecas uz kvotām pakļautu krājumu nozvejas daudzuma ierobežojumiem, Komisijai jānosaka datums, kurā tiktu uzskatīts, ka ar dalībvalsts karogu kuģojoši kuģi savā nozvejā ir iztērējuši piešķirto kvotu.
(3)
Saskaņā ar Komisijai paziņoto informāciju jūrasmēļu nozveja ICES Skageraka, Kategata III b, c, d zonas ūdeņos (EK ūdeņi), ko veic ar Zviedrijas karogu kuģojoši vai Zviedrijā reģistrēti kuģi, ir sasniegusi 2004. gadam noteikto kvotu. Zviedrija no 2004. gada 9. aprīļa ir aizliegusi šo krājumu nozveju. Tādēļ jāņem vērā šis datums,
IR PIEŅĒMUSI ŠO REGULU.
1. pants
Tiek uzskatīts, ka jūrasmēļu nozvejā ICES Skageraka, Kategata III b, c, d zonas ūdeņos (EK ūdeņi), ko veikuši ar Zviedrijas karogu kuģojoši vai Zviedrijā reģistrēti kuģi, ir izsmelta Zviedrijai 2004. gadam piešķirtā kvota.
ICES Skageraka, Kategata III b, c, d zonas ūdeņos (EK ūdeņi) tiek aizliegta jūrasmēļu zveja no kuģiem, kas kuģo ar Zviedrijas karogu vai ir reģistrēti Zviedrijā, kā arī tādu šo zivju krājumu glabāšana uz kuģa, pārkraušana un izkraušana, kuri ar minētajiem kuģiem nozvejoti pēc šīs regulas piemērošanas datuma.
2. pants
Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
To piemēro no 2004. gada 9. aprīļa.
Šī regula uzliek saistības kopumā un ir tieši piemērojama visās dalībvalstīs.
Briselē, 2004. gada 24. augustā

Labels: 8
18
6